Václav Talich
<s>Václav Talich (Kroměříž, 28. svibnja 1883. – Beroun, 16. ožujka 1961.) bio je češki dirigent, violinist i glazbeni pedagog  te koncertmajstor Berlinskih filharmoničara.</s>

<s>Biografija</s>

<s>Talich je rođen u vrijeme dok su češke zemlje bile dio Austro-Ugarske Monarhije.</s><s>Glazbeno je obrazovanje započeo u lokalnoj glazbenoj školi.</s><s>Karijeru započinje u studentskom orkestru u Klatoviju.</s><s>Od 1897. do 1903. studirao je violinu u razredu Otakara Ševčíka na Praškom konzervatoriju.</s><s>Nakon završenog studija, u sezoni 1903./04. postaje koncertmajstor Berlinskih filharmoničara: tu biva fasciniran tadašnjim šefom dirigentom Arthurom Nikischem, zbog kojega odlučuje postati dirigentom i kod kojega u Leipzigu studira dirigiranje.</s><s>Dirigenstku karijeru započinje 1906. u glavnom gradu Gruzije Tbilisiju, a prvo dirigentsko namještenje dobiva iste godine u  slovenskoj prijestolnici kulture Ljubljani, gdje postaje dirigentom Slovenske filharmonije.</s><s>Nakon angažmana u Sloveniji odlazi u Plzeň, gdje je od 1912. do 1915. dirigirao opere.</s><s>Od 1915. do 1918. svira i kao violinist u Češkom kvartetu.</s>

<s>Dirigentskoj se karijeri vraća 30. studenog 1918. kada preuzima vodstvo Češke filharmonije premijerom simfonijske poeme Zrání skladatelja Josefa Suka.</s><s>Na toj poziciji ostao je sve do 1941. godine, sudjelovavši na brojnim svjetskim turnejama i snimanjem češke glazbe za EMI, a iznimka je jedino bila sezona 1926./27. kada je vodio Škotski nacionalni orkestar, a od 1926. do 1935. u odvojenim je periodima vodio i Švedski kraljevski simfonijski orkestar.</s><s>1935. postaje umjetničkim voditeljem opere Češkog narodnog kazališta, gdje je promovirao radove češkog skladatelja Leoša Janáčeka, a izveo je i premijere nekih  baleta.</s><s>1944. gubi titulu umjetničkog voditelja ČNK-a, zbog zatvaranja uslijed Nacističkog režima, za vrijeme kojeg je veći dio Češke pripojen marionetskoj Nezavisnoj državi Slovačkoj.</s>

<s>Nakon Drugog svjetskog rata komunisti su ga uhitili pod optužbom da je surađivao (kolaborirao) s okupatorima, ali su zbog njegova ugleda 1946. poništene, te je Talich mogao nastaviti sa svojim radom.</s><s>Iste godine osnovao je orkestar koji su sačinjavali studenti praškog konzervatorija.</s><s>No, zbog nepodobnosti komunističkom režimu Čehoslovačke, 1948. biva prisiljen napustiti orkestar koji je sam osnovao.</s><s>Ubrzo osniva Slovačku filharmoniju u Bratislavi, kojom je dirigirao sve do 1952. godine.</s><s>Od studenog 1954. do 1956. snimio je više snimaka i zvučnih zapisa s češkom narodnom i zabavnom glazbom, zbog čega 1957. postaje "umjetnikom od nacionalnog značaja" ("čuvarom narodne glazbe"), čime je imenovan najvećom državnom glazbenom titulom.</s>

<s>Izvori</s>

<s>Literatura 
  Barber, Charles, "Talich, Václav", New Grove Dictionary of Music and Musicians, vol.</s><s>25., London: Macmillan Publishers Ltd., 2001. .</s><s>Sláma, František, Z Herálce do Šangrilá a zase nazpátek, Říčany: Orego, 2001., .</s><s>Kuna, Milan, Václav Talich, Prag, 1980.</s><s>Československý hudební slovník osob a institucí, svezak II, Prag: SHV., 1965.</s><s>Holzknecht, Václav, Česká filharmonie, příběh orchestru, Prag: SHV., 1963.</s>

<s>Vanjske veze 
 LZMK / Proleksis enciklopedija: Talich, Václav
  Éric Baude: Václav Talich
  Supraphon.com – Václav Talich 
  Václav Talich na AllMusic
  Discogs.com – Václav Talich</s>

<s>Češki dirigenti
Češki violinisti
Češki muzički pedagozi
Čehoslovački dirigenti
Čehoslovački muzičari
Čehoslovački muzički pedagozi</s>

